
	Διάλεξη του Σπύρου Βλαχόπουλου
«Το «Σύνταγμα-συνάλλαγμα» του 1844 

(το πρώτο μεταεπαναστατικό Σύνταγμα)»
στο Σπίτι της Κύπρου 

Την Τετάρτη 29 Ιανουαρίου 2020 το Σπίτι της Κύπρου και η Εταιρεία Μελέτης και Έρευνας Νεότερης και Σύγχρονης Ιστορίας (Ε.Μ.Ε.Ν.Σ.Ι.), διοργάνωσαν τη διάλεξη με θέμα: «Το «Σύνταγμα-συνάλλαγμα» του 1844 (το πρώτο μεταεπαναστατικό Σύνταγμα)» με ομιλητή τον Σπύρο Βλαχόπουλο, Καθηγητή Συνταγματικού Δικαίου της Νομικής Σχολής του Εθνικού και Καποδιστριακού Πανεπιστημίου Αθηνών. Η διάλεξη πραγματοποιήθηκε στο πλαίσιο του τρίτου κύκλου διαλέξεων Νεότερης και Σύγχρονης Ιστορίας με συντονιστή τον Νομικό, Ιστορικό Ερευνητή, Πρόεδρο Δ.Σ. Ε.Μ.Ε.Ν.Σ.Ι. κ. Ανδρέα Κούκο.
Το Σύνταγμα του 1844 αποτελεί το πρώτο μεταεπαναστατικό Σύνταγμα και έχει μείνει γνωστό στην Ιστορία ως το «Σύνταγμα-συνάλλαγμα» μεταξύ του λαού και του Βασιλέα Όθωνα ύστερα από την Επανάσταση της 3ης Σεπτεμβρίου 1843. Ο κ. Βλαχόπουλος στη διάλεξή του αναφέρθηκε αναλυτικά στη διαδικασία θέσπισης του Συντάγματος αυτού, στα βασικά του χαρακτηριστικά, στη διαφοροποίησή του από τα επαναστατικά Συντάγματα και στον τρόπο που επηρέασε τον συνταγματικό βίο της χώρας.
-------------------------------------------------------------

Ο Σπύρος Βλαχόπουλος αποφοίτησε από τη Νομική Σχολή του Πανεπιστημίου Αθηνών (1990) και αναγορεύθηκε διδάκτορας της Νομικής Σχολής του Πανεπιστημίου του Μονάχου (1995) με θέμα διατριβής τη σχέση της ελευθερίας της τέχνης με την προστασία της νεότητας. Το 2003 εξελέγη Λέκτορας, το 2007 Επίκουρος, το 2012 Αναπληρωτής Καθηγητής και το 2016 Καθηγητής πρώτης βαθμίδας στη Νομική Σχολή του Πανεπιστημίου Αθηνών στο Δημόσιο Δίκαιο με έμφαση στο Συνταγματικό Δίκαιο. Διδάσκει στην Εθνική Σχολή Δικαστικών Λειτουργών και έχει συγγράψει μεγάλο αριθμό βιβλίων και άρθρων κυρίως για θέματα συνταγματικής ιστορίας, ερμηνείας του Συντάγματος και προστασίας των θεμελιωδών δικαιωμάτων. Δικηγορεί σε υποθέσεις δημοσίου δικαίου. Είναι μέλος της Αρχής Προστασίας Δεδομένων Προσωπικού Χαρακτήρα.
30 Ιανουαρίου 2020

	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.png][image: image4.jpg][image: image5.png]